12443 


02009131807020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 913 


18 Ιουλίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Κατάρτιση του Οργανισμού Εσωτερικής Υπηρεσίας 
του Νομικού Προσώπου « Δημοτικός Παιδικός 
Σταθμός Επανομής» του Δήμου Επανομής Ν. 

Θεσ/νίκης. 1 

Κατάρτιση του Οργανισμού Εσωτερικής Υπηρεσίας 
του Νομικού Προσώπου «Αθλητικός Οργανισμός 
Δήμου Καλαμαριάς» του Δήμου Καλαμαριάς Ν. 

Θεσ/νίκης. 2 

Κατάρτιση του Οργανισμού Εσωτερικής Υπηρεσίας 
του Νομικού Προσώπου «Δημοτικός Παιδικός 
Σταθμός Θέρμης» του Δήμου Θέρμης Νομού Θεσ¬ 
σαλονίκης. 3 


ΑΠΟΦΑΣΕΙ Σ 

Αριθ. 18853 (1) 


Κατάρτιση του Οργανισμού Εσωτερικής Υπηρεσίας του 
Νομικού Προσώπου « Δημοτικός Παιδικός Σταθμός 
Επανομής» του Δήμου Επανομής Ν. Θεσ/νίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12του Ν. 2880/2001 (ΦΕΚ 
9/Α730.1.2001) πρόγραμμα «Πολιτεία» για την μεταρρύθ¬ 
μιση και εκσυγχρονισμό της Δημόσιας Διοίκησης και άλ¬ 
λες διατάξεις. 

2. Τις διατάξεις του άρθρου 12 του Ν. 1188/81 (ΦΕΚ 
107/Α'/1981) για την κύρωση του Κώδικα περί καταστάσε- 
ως προσωπικού των Οργανισμών Τοπικής Αυτ/σης. 

3. Τις διατάξεις του άρθρου 9 του Ν. 2503/1997 (ΦΕΚ 
107/Α71997) για την διοίκηση, οργάνωση, στελέχωσητης 
περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις. 

4. Τις διατάξεις του Ν. 1431/1984 (ΦΕΚ 46/Α71984) για 
ρύθμιση θεμάτων φορέων κοινωνικής πρόνοιας-παιδικής 
προστασίας και άλλες διατάξεις. 

5. Τις διατάξεις του άρθρου 26 παρ.3 του Ν. 2819/2000 
(ΦΕΚ 84/Α72000) για την ίδρυση εταιρείας «Ολυμπιακό 
χωριό 2004 Α.Ε.» προστασία ολυμπιακών συμβόλων και 
σημάτων και άλλες διατάξεις. 


6. Τις διατάξειςτου Ν. 2190/94 (ΦΕΚ 28/Α71994) για την 
σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης, όπως ισχύει με τις 
τροποποιήσεις του. 

7. Τις διατάξεις των Π.Δ/των 50/2001 (ΦΕΚ 39/Α72001) 
για τον καθορισμό προσόντων διορισμού σε θέσεις φο¬ 
ρέων του δημόσιου τομέα, 37α/87 (ΦΕΚ 11/Α7 1987) για 
την μερική επέκταση διατάξεων που ισχύουν για τους δη¬ 
μοσίους υπαλλήλους των άλλων νομικών προσώπων δη¬ 
μοσίου δικαίου και στους υπαλλήλους των ΟΤΑ και προ¬ 
σαρμογή στις ρυθμίσειςτου Ν. 1586/1986 και του 22/1990 
(ΦΕΚ 7/Α71990) για την μερική επέκταση διατάξεων που 
ισχύουνγιατουςδημοσίουςτωνΟ.Τ.Α., όπως ισχύουν κά¬ 
θε φορά. 

8. Τις διατάξεις των άρθρων 26, 198, 203 του 410/95 
Π.Δ/τος (Δ.Κ.Κ.), όπως ισχύουν. 

9. Τις 2813/3.6.1987 (ΦΕΚ 22/Α71987) και Γ2β/5466/ 
5.12.1988 (ΦΕΚ 900/Β/1998) αποφάσεις των Υπουργών 
Προεδρίαςτης Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία οργανι¬ 
κών μονάδων διαφορετικής ονομασίας ιδρυμάτων κοινω¬ 
νικής πρόνοιας, που εποπτεύονται από το Υπουργείο 
Υγείας - Πρόνοιας προς τις διευθύνσεις, τμήματα και αυ¬ 
τοτελή γραφεία και τον καθορισμό των κλάδων προϊστα¬ 
μένων των μονάδων αυτών. 

10. Την 229/2000 (ΦΕΚ 524/Β/8.5.2001) απόφασή μας 
με την οποία συστήθηκε δημοτικό νομικό πρόσωπο με την 
επωνυμία «Δημοτικός Παιδικός Σταθμός Επανομής». 

11. Την 28/2001 απόφαση του Διοικητικού Συμβουλίου 
του Δημοτικού Παιδικού Σταθμού Επανομής, με την οποία 
καταρτίστηκε και ψηφίσθηκε ο Οργανισμός Εσωτερικής 
Υπηρεσίας του νομικού προσώπου. 

12. Την 229/2001 απόφαση του Δημοτικού Συμβουλίου 
Επανομής, με την οποία εγκρίθηκε ο Ο.Ε.Υ. του νέου νο¬ 
μικού προσώπου. 

13. Την 2/15.4.2002 (θέμα 36ο) σύμφωνη γνώμη του 
Υπηρεσιακού Συμβουλίου υπαλλήλων Ο.Τ.Α. Νομού Θεσ¬ 
σαλονίκης (πλην δήμου Θεσσαλονίκης). 

14. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσε¬ 
ων, και άλλωνπράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ. Β/6.11.2000, αποφασίζουμε: 

Καταρτίζουμε τον Οργανισμό Εσωτερικής Υπηρεσίας 
του Δημοτικού Παιδικού Σταθμού Επανομής στο δήμο 
Επανομής Νομού Θεσσαλονίκης κατά τα οριζόμενα στην 
28/2001 απόφαση του Διοικητικού Συμβουλίου του Νομι¬ 
κού Προσώπου, στην 229/2001 απόφαση του Δημοτικού 
Συμβουλίου Επανομής και την 2/15.4.2002 (θέμα 36ο) 
σύμφωνη γνώμη του Υπηρεσιακού Συμβουλίου υπαλλή¬ 
λων Ο.Τ.Α. Ν. Θεσσαλονίκης (πλην δήμου Θεσσαλονί¬ 
κης) , ο οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ΕΠΑΝΟΜΗΣ 

ΑΡΘΡΟ Ιο 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Δημοτικού Παιδικού Σταθμού Επανο¬ 
μής έχουν την συγκρότηση του ΤΜΗΜΑΤΟΣ, στο οποίο 
υπάγονται όλες οι υπηρεσίες που παρέχει το προσωπικό 
όλων των ειδικοτήτων του σταθμού. 

ΑΡΘΡΟ 2ο 

ΔΙΑΒΑΘΜΙΣΗ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ 
Όλες οι θέσεις μόνιμου προσωπικού κατηγορίας ΠΕ, 
ΤΕ, ΔΕ διαβαθμίζονται από τον Δ’ (εισαγωγικό) βαθμό έως 
τον Α' (καταληκτικό) βαθμό. 

Όλες οι θέσεις μόνιμου προσωπικού κατηγορίας ΥΕ 
διαβαθμίζονται από τον Ε' (εισαγωγικό) έως τον Β’ (κατα¬ 
ληκτικό) βαθμό (άρθρο 34 Ν.2190/94). 

ΑΡΘΡΟ 3ο 

ΘΕΣΕΙΣ ΠΡΟΣΩΠΙΚΟΥ ΚΑΤΑ ΚΑΤΗΓΟΡΙΑ & ΚΛΑΔΟ 
Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ 
Θέσεις πέντε (5) 

Βαθμός Δ' - Α' 

2. ΚΛΑΔΟΣ ΤΕ ΝΗΠΙΑΓΩΓΩΝ 
Θέσεις μία (1) 

Βαθμός Δ' - Α' 

3. ΚΛΑΔΟΣ ΔΕ ΜΑΓΕΙΡΩΝ 
Θέσεις μία (1) 

Βαθμός Δ' - Α' 

4. ΚΛΑΔΟΣ ΥΕ ΒΟΗΘΩΝ ΜΑΓΕΙΡΩΝ 
Θέσεις μία (1) 

Βαθμός Ε' - Β' 

5. ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις δύο (2) 

Βαθμός Ε' - Β' 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

ΜΟΝΙΜΟ ΠΡΟΣΩΠΙΚΟ 

ΚΛΑΔΟΣ ΠΕ ΝΗΠΙΑΓΩΓΩΝ (προσωρινός) 

Θέσεις μία 1 (κατεχόμενη) 

ΚΛΑΔΟΣ ΤΕ ΝΗΠΙΑΓΩΓΩΝ (προσωρινός) 

Θέσεις μία 1 (κατεχόμενη) 

Γ. ΕΠΟΧΙΑΚΟ ΠΡΟΣΩΠΙΚΟ 
Θέσεις δύο (2) 

Η ειδικότητα της θέσης θα προσδιορίζεται ανάλογα με 
την ανάγκη που θα υφίσταται κατά την υποβολή σχετικού 
αιτήματος για την κάλυψη της θέσης. 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 

Οι υπάλληλοι του Κλάδου ΤΕ Βρεφονηπιοκομίας που 
μετατάσσονται από τους πρώην ΚΠΣ και ΚΒΣ δύνανται να 
ενταχθούν στον Κλάδο ΤΕ Νηπιαγωγών (προσωρινός) 


ΑΡΘΡΟ 4ο 

ΠΡΟΪΣΤΑΜΕΝΟΣ ΠΑΙΔΙΚΟΥ ΣΤΑΘΜΟΥ 

Προϊστάμενος επιλέγεται υπάλληλος της κατηγορίας 
ΠΕ Νηπιαγωγών (προσωρινός) ή ΤΕ Βρεφονηπιοκόμων. 
Για το διάστημα κατά το οποίο θα υπηρετούν υπάλληλοι 
του κλάδου ΤΕ ή ΠΕ Νηπιαγωγών οι οποίοι κατέχουν 
προσωρινές προσωποπαγείς θέσεις, Προϊστάμενος θα 
ορίζεται από τους κλάδους αυτούς. 

ΑΡΘΡΟ 5ο 

ΑΡΜΟΔΙΟΤΗΤΕΣ ΟΡΓΑΝΙΚΩΝ ΜΟΝΑΔΩΝ 

Α. Αρμοδιότητες προϊστάμενου 

Ασκεί τον έλεγχο, εποπτεία, συντονισμό όλων των υπη¬ 
ρεσιών του Παιδικού Σταθμού του Δήμου Βασιλικών. 

Έχει την εποπτεία όλων των υπαλλήλων του Σταθμού 
ασκώντας όλες τις αρμοδιότητες που ορίζονται από τις 
κείμενες διατάξεις, παρακολουθεί και συντονίζει το έργο 
τους ανάλογα με τις ανάγκες που παρουσιάζονται κάθε 
φορά. 

Φροντίζει για τη χορήγηση των κανονικών αδειών του 
προσωπικού κατόπιν συνεννοήσεως με τον Πρόεδρο του 
Σταθμού και εισηγείται τη λήψη κάθε αναγκαίου μέτρου 
για την καλή λειτουργία του Σταθμού. 

Παρίσταται στις Συνεδριάσεις του Διοικητικού Συμβου¬ 
λίου εφόσον του ζητηθεί από τον Πρόεδρο του Σταθμού 
για να εκφέρει τη γνώμη του. 

Φροντίζει για την πιστή εφαρμογή της κείμενης νομοθε- 
σίαςτου κανονισμού λειτουργίας του Σταθμού, των εγκυ¬ 
κλίων και οδηγιών του Δήμου και την πιστή εκτέλεση των 
αποφάσεων του Δ.Σ. 

Συγκαλεί τουλάχιστον μία φορά το μήνα το προσωπικό 
του Σταθμού για συζήτηση και ενημέρωση σε γενικότερα 
θέματα που απασχολούντο Σταθμό και για προγραμματι¬ 
σμό νέων δραστηριοτήτων. 

Συντάσσει την εμπιστευτική αλληλογραφία του Σταθ¬ 
μού καθώς επίσης και την υπόλοιπη αλληλογραφία αυ¬ 
τού, εφόσον για την τελευταία αυτή περίπτωση δεν υπη¬ 
ρετεί υπάλληλος του κλάδου ΔΕΙ Διοικητικού ή υπηρετεί 
αλλά απουσιάζει ή κωλύεται, υπογράφει δε τα έγγραφα 
εκείνα για τα οποία έχει εξουσιοδοτηθεί από το Διοικητι¬ 
κό Συμβούλιο. 

Φροντίζει για την υγιεινή κατάσταση των νηπίων σύμ¬ 
φωνα με τις οδηγίες του γιατρού. 

Συνεργάζεται με τον υπάλληλο του κλάδου ΔΕΙ Διοικη¬ 
τικού και το Δ.Σ. για την κατάρτιση του ετήσιου προϋπο¬ 
λογισμού εσόδων και εξόδων του Σταθμού, τον Απολογι¬ 
σμό και τον Ισολογισμό αυτού. 

Επιμελείται για τον εφοδιασμό του σταθμού που πραγ¬ 
ματοποιείται από τον υπάλληλοτου κλάδου ΔΕΙ Διοικητι¬ 
κού όσον αφορά τα αναγκαία τρόφιμα, λοιπά είδη και υλι¬ 
κά καθώς και την καλή φύλαξη, συντήρηση και διάθεση 
αυτών. 

Συγκαλεί ύστερα από απόφαση του Δ.Σ. συγκέντρωση 
γονέων και κηδεμόνων τουλάχιστον δύο φορές το χρόνο 
στην οποία παρευρίσκεται ο ίδιος, ένα από τα μέλη του 
Δ.Σ., οι υπάλληλοι του Σταθμού και το λοιπό προσωπικό 
αυτού. 

Τηρεί από τα βιβλία Διοίκησης του Σταθμού τα εξής: 

α) Βιβλίο Παρουσίας Προσωπικού. 

β) Βιβλίο παρατηρήσεων μελών του Διοικητικού Συμ¬ 
βουλίου. 

γ) Τηρείτο μητρώο νηπίων το οποίο και ενημερώνει κα¬ 
θώς και όσα ορίζουν οι κείμενες διατάξεις. 

Συνυπογράφει με τον υπάλληλο του κλάδου ΔΕΙ Διοι¬ 
κητικού τα δελτία εισαγωγής. 

Παρακολουθεί και ελέγχει σε τακτά χρονικά διαστήμα- 

τα τα Βιβλία διαχείρισης - διοίκησης και λοιπά παραστατι¬ 
κά στοιχεία που τηρεί ο υπάλληλος του κλάδου ΔΕΙ Διοι¬ 
κητικού. 

Ασκεί τα καθήκοντα του Διοικητικού υπαλλήλου όταν 
δεν υπηρετεί, απουσιάζει ή κωλύεται ο υπάλληλος και 
εκτελεί κάθε άλλη Διοικητική - Παιδαγωγική εργασία όταν 
παραστεί έκτακτη ανάγκη. 

Ελέγχει ανά πάσα στιγμή τους χώρους του σταθμού και 
είναι παρούσα κατά την διανομή φαγητού των νηπίων. 

Απασχολείται μετά παιδιά το ήμισυ του κανονικού ωρα¬ 
ρίου εργασίας του όταν στο Σταθμό υπηρετεί Διοικητικός 
υπάλληλος και σε περίπτωση που δεν υπηρετεί ή απου¬ 
σιάζει ή κωλύεται μέχρι μία και μισή ώρα από το κανονικό 
του ωράριο. 

Παρακολουθεί τη σχετική με τους παιδικούς βρεφονη¬ 
πιακούς σταθμούς νομοθεσία και ενημερώνει τον Πρόε¬ 
δρο και το Συμβούλιο. 

Καταρτίζει τις εκθέσεις υπηρεσιακής ικανότητας του 
προσωπικού του Σταθμού. 

Εισηγείται στον πρόεδρο τη μετάταξη, κατανομή, μετα¬ 
κίνηση και όλες τις υπηρεσιακές μεταβολές στο προσω¬ 
πικό του Σταθμού. Ασκεί κάθε άλλη αρμοδιότητα η οποία 
πηγάζει από τη γενικότερη αποστολή της, είτε δημιουρ- 
γείται αυτοδίκαια κατά την άσκηση των καθηκόντων του 
αυτοτελούς γραφείου είτε ανατίθεται από τον Πρόεδρο 
και το Δ.Σ. 

Όταν δεν υπηρετεί ή απουσιάζει ή κωλύεται όλα τα πα¬ 
ραπάνω καθήκοντα ασκεί ο νόμιμος αναπληρωτής του. 

Είναι υπεύθυνος για την τήρηση του εκπαιδευτικού προ¬ 
γράμματος, προϊσταταιτων υπαλλήλωντου παιδικού σταθ¬ 
μού ήτοι του εκπαιδευτικού και βοηθητικού προσωπικού. 

Εισηγείται για την προμήθεια του αναγκαίου εκπαιδευ¬ 
τικού υλικού. 

Τηρείτο βιβλίο διδαχθείσας ύλης. 

Ασκεί και άλατα καθήκοντα των υπαλλήλωντου κλάδου 
Βρεφονηπιοκομίας. 

Β. Αρμοδιότητες υπαλλήλων κλάδων Νηπιαγωγών & 
Βρεφονηπιοκομίας 

Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων, ανάλογα με την ηλικία τους. 

Εισηγούνται στον Προϊστάμενο για τον έγκαιρο εφο¬ 
διασμό των αιθουσών με τα απαιτούμενα είδη και ευθύ- 
νονται για την είσοδο κάθε ατόμου σ’ αυτές. 

Επιβλέπουν για την τακτοποίηση των κρεβατιών των 
παιδιών και των λοιπών επίπλων και για τον κατάλληλο αε¬ 
ρισμό των αιθουσών. 

Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

Καταχωρούν και υπογράφουν καθημερινά τη διδαχθεί- 
σα ύλη στο σχετικό βιβλίο που τηρείται από τον Προϊστά¬ 
μενο. 

Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

Παρακολουθούν τη διανομή του φαγητού στα παιδιά, 
που πραγματοποιείται από το βοηθητικό προσωπικό μα¬ 
γειρείου και το προσωπικό καθαριότητας - βοηθητικών 
εργασιών. 

Επιλαμβάνονται για την ανάπαυση των παιδιών. 

Διατηρούν επαφή με τους γονείς ή κηδεμόνες και τους 
ενημερώνουν για τη συμπεριφορά και την ψυχοσωματική 
υγεία των παιδιών του τμήματός τους. 

Βοηθούν τον Προϊστάμενο κατά τις ώρες που δεν απα¬ 
σχολούνται μετά παιδιά, στη διοικητική και διαχειριστική 


εργασία, σε περίπτωση που δεν υπηρετεί διοικητικός 
υπάλληλος ή υπηρετεί αλλά απουσιάζει ή κωλύεται, ως 
και εκτελούν κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

Γ. Αρμοδιότητες Διοικητικού υπαλλήλου 

Εκτελεί χρέη Γραμματέα στο Δ.Σ. και καταχωρεί τις 
αποφάσεις που λαμβάνονται από αυτό στο βιβλίο πρακτι¬ 
κών Συνεδριάσεων του Δ.Σ. 

Είναι υπεύθυνος για την προμήθεια και τον έγκαιρο 
εφοδιασμό του σταθμού με αναγκαία τρόφιμα και λοιπά 
υλικά, για την καλή φύλαξη, συντήρηση και διάθεσή τους, 
καθώς και για την λοιπή εν γένει περιουσία του σταθμού, 
σύμφωνα με τις εκάστοτε αποφάσεις του Διοικητικού 
Συμβουλίου. 

Συντάσσει τις μισθοδοτικές καταστάσεις του προσωπι¬ 
κού του Σταθμού και υπολογίζει με βάσει τις ισχύουσες 
διατάξεις τυχόν πρόσθετες αμοιβές που προκύπτουν 
(υπερωρίες, κλιμάκιο, χρονοεπίδομα κ.λπ.). 

Τηρεί όλα τα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές (Μητρώου 
νηπίων, προσωπικού, δελτία εισαγωγής, δελτία εξαγω¬ 
γής)· 

Πραγματοποιεί τις πληρωμές και εισπράξεις του Νομι¬ 
κού Προσώπου. Για τις πληρωμές συνυπογράφει με τον 
Πρόεδρο του Δ.Σ. τα χρηματικά εντάλματα πληρωμής. 

Είναι υπεύθυνος για την έγκαιρη απόδοση των γενομέ- 
νων κρατήσεων για φόρους ή ασφαλιστικές εισφορές. 

Έχει δικαίωμα να έχει στα χέρια του το ποσό των 
1.173,88 ευρώ (διαχείριση παγίαςπροκαταβολής). 

Είναι υπεύθυνος για την τήρηση γενικά των λογαρια¬ 
σμών του Νομικού Προσώπου, τη συγκέντρωση των πα¬ 
ραστατικών στοιχείων της διαχείρισης και τη φύλαξη και 
ταξινόμηση όλων των δικαιολογητικών εισπράξεων πλη¬ 
ρωμών έτσι ώστε να είναι ευχερής ο έλεγχος της διαχεί¬ 
ρισης σε οποιοδήποτε χρόνο. 

Συνεργάζεται με τον Προϊστάμενο του Νομικού Προ¬ 
σώπου για την κατάρτιση του προϋπολογισμού, και του 
απολογισμού του Σταθμού εισηγούμενος εγκαίρως τυ¬ 
χόν αναμόρφωσή του. 

Δ. Καθήκοντα Μαγείρων 

Είναι υπεύθυνος για το μαγειρείο για την επιμελημένη 
και έγκαιρη παρασκευή του φαγητού σύμφωνα με το δι¬ 
αιτολόγιο. 

Επιμελείται ιδαιτέρωςτηντήρηση όλωντων όρων υγιει¬ 
νής στους χώρους παρασκευής φαγητού, εισηγούμενη 
κάθε σχετικό μέτρο. 

Παραλαμβάνει καθημερινά από τον διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
φροντίζει το σχετικό δελτίο. 

Φροντίζει για το σερβίρισμα του πρωινού, προγεύματος 
και γεύματος και είναι αποκλειστικά υπόλογος για την κα¬ 
θαριότητα, συντήρηση, σωστή χρήση και φύλαξη των μα¬ 
γειρικών σκευών και λοιπών ειδών εστιάσεως ως και για 
την υγιεινή κατάσταση των χώρωντου Μαγειρείου, ευθυ- 
νόμενη για κάθε απώλεια ή αδικαιολόγητη καταστροφή. 

Προτείνειτη λήψη κάθε μέτρου που θεωρεί απαραίτητο 
και την καλή λειτουργία του Μαγειρείου. 

Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στους κατάλ¬ 
ληλους χώρους αποθήκευσης και είναι υπεύθυνος καιτην 
καθαριότητα και τάξη του χώρου αποθήκευσης αυτών. 

Στις παραπάνω εργασίες βοηθείται από τον βοηθό μα¬ 
γείρου ή το πρ/κό καθ/τας με υπόδειξη του προϊσταμέ¬ 
νου. 




12446 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ε. Καθήκοντα Βοηθών Μαγείρων 

Βοηθά τον Μάγειρα ή την Μαγείρισσα σε όλα τα προα- 
ναφερθέντα καθήκοντα του και σε περίπτωση που ο Μά¬ 
γειρας απουσιάζει ή κωλύεται ο βοηθός Μαγείρου εκτε- 
λεί όλα τα καθήκοντά του. 

Φροντίζει για την διανομή του φαγητού για την συγκέ¬ 
ντρωση των ειδών εστίασης μετά το τέλος του γεύματος. 

Βοηθά τον Μάγειρα ή την Μαγείρισσα στην προετοιμα¬ 
σία του φαγητού. 

Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του προϊσταμένου του Σταθμού. 

ΣΤ. Καθήκοντα Προσωπικού Καθαριότητας 

Εκτελούν τις εργασίες καθαριότητας όλων των εσωτε¬ 
ρικών και εξωτρικών χώρων του παιδικού σταθμού εκτός 
εκείνων του Μάγειρα και της αποθήκης. 

Είναι αποκλειστικά υπόλογοι για το γενικό ιματισμό του 
σταθμού που παραλαμβάνουν από τον υπάλληλο του κλά¬ 
δου Διοικητικού - Λογιστικού εκτός εκείνου που χρησιμο¬ 
ποιείται από το παιδαγωγικό προσωπικό και είναι υποχρε¬ 
ωμένο για την καλή συντήρηση και φύλαξη - είναι δε υπό¬ 
λογο για αδικαιολόγητη απώλεια ή καταστροφή αυτού. 

Βοηθούν τον Μάγειρα στην προετοιμασία του φαγητού 
σε περίπτωση που δεν υπάρχει βοηθός. 

Φροντίζουν για τη διανομή του φαγητού και παρευρί- 
σκονται στην τραπεζαρία κατά την ώρα του φαγητού, 
βοηθούν δε τα νήπια καθ’ όλη τη διάρκεια του φαγητού. 

Φροντίζουν για την καθαριότητα του χώρου της τραπε¬ 
ζαρίας πριν και μετά το φαγητό καθώς καιτων επίπλων και 
σκευών του Σταθμού. 

Βοηθούν τα νήπια κατά την προετοιμασία ανάπαυσής 
τους και κατά την προετοιμασία αποχώρησής τους. 

Σε περίπτωση ασθένειας ή κωλύματος του Μαγείρου ή 
υπαλλήλου του ίδιου κλάδου εκτελούν τα καθήκοντα αυ¬ 
τών εκ περιτροπής με υπόδειξη του προϊσταμένου του 
τμήματος. Παρευρίσκονται στο χώρο που πλένονται τα 
νήπια προκειμένου να φροντίσουν για την ασφάλειά τους 
και να τα βοηθήσουν. Επιμελούνται την καθαριότητα των 
νηπίων και τα αλλάζουν σε έκτακτες περιπτώσεις. 

Εκτελούν κάθε άλλη εργασία καθ’ άλλη εργασία καθ’ 
υπόδειξη του προϊσταμένου. 

ΑΡΘΡΟ 7ο 

ΚΑΤΑΝΟΜΗ ΠΡΟΣΩΠΙΚΟΥ - ΕΠΙΛΟΓΗ ΚΑΙ 
ΑΝΑΠΛΗΡΩΣΗ ΠΡΟΪΣΤΑΜΕΝΟΥ 

Η κατανομή του προσωπικού στις διάφορες υπηρεσίες 
και τα γραφεία του Σταθμού και η ανάθεση σε αυτή των 
καθηκόντων τόσο αυτών που αναφέρονται στον παρόντα 
οργανισμό όσο και αυτών πουθαπροκύψουν στο μέλλον, 
γίνεται με απόφαση Προέδρου αναλόγως των παρουσια- 
ζομένων, κάθε φορά, υπηρεσιακών αναγκών. 

Η άσκηση των καθοριζομένων με τον παρόντα οργανι¬ 
σμό λειτουργιών βασίζεται σε κανονιστικές πράξεις που 
εκδίδονται από τον Πρόεδρο σύμφωνα με τις διατάξεις 
του Δημοτικού και Κοινοτικού Κώδικα. 

Για την επιλογή του Προϊσταμένου Τμήματος του Σταθ¬ 
μού εφαρμόζονται οι διατάξεις του άρθρου 36 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης «(ΦΕΚ28/Α/3- 
3-94). Η τοποθέτηση αυτού πραγματοποιείται τελικά στην 
αντίστοιχη οργανική μονάδα για τρία χρόνια με απόφαση 
του Προέδρου. Ο τοποθετούμενος ως Προϊστάμενος εξα¬ 
κολουθεί να ασκείτο καθήκοντατου μέχριτηντυχόν επανε¬ 
κλογή του, ή την τοποθέτηση νέου Προϊσταμένου. 

Τον προϊστάμενο που απουσιάζει ή κωλύεται να ασκή¬ 
σει τα καθήκοντά του αναπληρώνει ο αρχαιότερος υπάλ¬ 
ληλος του σταθμού. 


Με ευθύνη του προϊσταμένου του Τμήματος του Παιδι¬ 
κού Σταθμού, συντάσσονται κάθε έτος οι εκθέσεις αξιο¬ 
λόγησης ουσιαστικών προσόντων όλων των υπαλλήλων. 

ΑΡΟΡΟ 8ο 

ΠΡΟΣΟΝΤΑ ΔΙΟΡΙΣΜΟΥ 

Τα απαιτούμενα τυπικά προσόντα για τον διορισμό των 
υπαλλήλων στις αντίστοιχες θέσεις ορίζονται από τις δια¬ 
τάξεις των Π. Δ/των 50/2001 « περί καθορισμού των προ¬ 
σόντων διορισμού σε θέσεις φορέων του Δημοσίου», 
37α/87 «Μερική επέκταση διατάξεων που ισχύουν για 
τους Δημοσίους υπαλλήλους και τους υπαλλήλους των 
άλλων νομικών προσώπων Δημοσίου Δικαίου και στους 
υπαλλήλους των Ο.Τ.Α.» καθώς και του Π. Δ/τος 22/90. 

ΑΡΟΡΟ 9ο 

Για τον διορισμό τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ιατροφαρμακευτική περί¬ 
θαλψη των υπαλλήλων εφαρμόζονται οι εκάστοτε ισχύ- 
ουσες νομοθετικές διατάξεις «Περί καταστάσεως προ¬ 
σωπικού των Ο.Τ.Α.» σε συνδυασμό με τις διατάξεις του 
Υπαλληλικού κώδικα και την εργατική νομοθεσία. 

ΑΚΡΟΤΕΛΕΥΤΙΟ ΑΡΟΡΟ 

Από την ψήφιση του παρόντος Ο.Ε.Υ. προκαλείται δαπάνη 
σε βάρος του προϋπολογισμού του Νομικού Προσώπου 
«ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΕΠΑΝΟΜΗΣ» το ύψος 
της οποίας ανέρχεται στο ποσό των 73.367,57 ευρώ για το 
τρέχον οικονομικό έτος προσαρμοζόμενη ανάλογα για τα 
υπόλοιπα οικονομικά έτη, εφόσον καλυφθούν όλες οι θέσεις. 

Οι σχετικές πιστώσεις θα εγγραφούν στους Κ.Α. 
05/11.1 & 05/112.1 του προϋπολογισμού του Δημοτικού 
Παιδικού Σταθμού Επανομής. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιουλίου 2002 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 16879 (2) 

Κατάρτιση του Οργανισμού Εσωτερικής Υπηρεσίας του 
Νομικού Προσώπου «Αθλητικός Οργανισμός Δήμου 
Καλαμαριάς» του Δήμου Καλαμαριάς Ν. ©εσ/νίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 (ΦΕΚ 
107/Α/1981) για την κύρωση του Κώδικα περί καταστά¬ 
σεως προσωπικού των Οργανισμών Τοπικής Αυτ/σης. 

2. Τις διατάξεις του άρθρου 9 του Ν. 2503/1997 (ΦΕΚ 
107/Α71997) για την διοίκηση, οργάνωση, στελέχωσητης 
περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις. 

3. Τις διατάξεις του Ν. 2190/94 (ΦΕΚ28/Α'/1994) για την 
σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης, όπως ισχύει με τις 
τροποποιήσεις του. 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


12447 


4. Τις διατάξεις των Π.Δ/των 50/2001 (ΦΕΚ 39/Α72001) 
για τον καθορισμό προσόντων διορισμού σε θέσεις φορέ¬ 
ων του δημόσιου τομέα, 37α/87 (ΦΕΚ 11/Α'/ 1987) για την 
μερική επέκταση διατάξεων που ισχύουν για τους δημοσί¬ 
ους υπαλλήλους των άλλων νομικών προσώπων δημοσίου 
δικαίου και στους υπαλλήλους των ΟΤΑ και προσαρμογή 
στις ρυθμίσεις του Ν. 1586/1986 και του 22/1990 (ΦΕΚ 
7/Α71990) για την μερική επέκταση διατάξεων που ισχύουν 
για τους δημοσίους των Ο.Τ.Α., όπως ισχύουν κάθε φορά. 

5. Τις διατάξεις των άρθρων 26, 198, 203 του 410/95 
Π.Δ/τος (Δ.Κ.Κ.), όπως ισχύουν. 

6. Την 510/2002 (ΦΕΚ 1038/Β/23-08-2000) απόφαση 
μας με την οποία συστήθηκε δημοτικό νομικό πρόσωπο 
με την επωνυμία «Αθλητικός Οργανισμός Δήμου Καλαμα¬ 
ριάς». 

7. Την 10/2002 απόφαση του Διοικητικού Συμβουλίου 
του Αθλητικού Οργανισμού Δήμου Καλαμαριάς, με την 
οποία καταρτίστηκε και ψηφίσθηκε ο Οργανισμός Εσωτε¬ 
ρικής Υπηρεσίας του νομικού προσώπου. 

8. Την 367/2002 απόφαση του Δημοτικού Συμβουλίου 
Καλαμαριάς, με την οποία εγκρίθηκε ο Ο. Ε.Υ. του νέου νο¬ 
μικού προσώπου. 

9. Την 2/15.4.2002 (θέμα Ε.Η.Δ.) σύμφωνη γνώμη του 
Υπηρεσιακού Συμβουλίου υπαλλήλων Ο.Τ.Α. Νομού Θεσ¬ 
σαλονίκης (πλην δήμου Θεσσαλονίκης). 

10. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

Καταρτίζουμε τον Οργανισμό Εσωτερικής Υπηρεσίας 
του Αθλητικού Οργανισμού Δήμου Καλαμαριάς στο δήμο 
Καλαμαριάς Νομού Θεσσαλονίκης κατά τα οριζόμενα 
στην 10/2002 απόφαση του Διοικητικού Συμβουλίου του 
Νομικού Προσώπου, στην 367/2002 απόφαση του Δημο¬ 
τικού Συμβουλίου Καλαμαριάς και την 2/15.4.2002 (θέμα 
Ε.Η.Δ) σύμφωνη γνώμη του Υπηρεσιακού Συμβουλίου 
υπαλλήλων Ο.Τ.Α. Ν. Θεσσαλονίκης (πλην δήμου Θεσσα¬ 
λονίκης) , ο οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΑΘΛΗΤΙΚΟΥ ΟΡΓΑΝΙΣΜΟΥ ΔΗΜΟΥ ΚΑΛΑΜΑΡΙΑΣ 
ΑΡΘΡΟ Ιο 

ΔΙΑΒΑΘΜΙΣΗ ΘΕΣΕΩΝ 

Όλες οι θέσεις του μόνιμου προσωπικού του Αθλητικού 
Οργανισμού κατηγορίας ΠΕ διαβαθμίζονται από τον Δ’ 
(εισαγωγικό βαθμό) έως τον Α' (καταληκτικό). 

ΑΡΘΡΟ 2ο 

ΘΕΣΕΙΣ ΠΡΟΣΩΠΙΚΟΥ ΚΑΤΑ ΚΑΤΗΓΟΡΙΑ & ΚΛΑΔΟ 
Α. ΜΟΝΙΜΟ ΠΡΟΣΩΠΙΚΟ 
ΕΚΠΑΙΔΕΥΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

ΚΛΑΔΟΣ ΠΕ Καθηγητών Φυσικής Αγωγής 
θέσεις τέσσερις (4) 

Βαθμός Δ' - Α' 

Β. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ 
ΔΙΟΙΚΗΤΙΚΟ ΠΡΟΣΩΠΙΚΟ 

Προσωρινή (κατεχόμενη) θέση βάσει του άρθρου 17 
του Ν 2839/2000 - ΦΕΚ 196/Α/2000. 

Μία (1) θέση διοικητικού υπαλλήλου 


Η θέση αυτή καταργείται μόλις κενωθεί με οποιοδήπο- 
τετρόπο. 

Γ. ΠΡΟΣΩΠΙΚΟ ΜΕΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙ¬ 
ΟΥ ΟΡΙΣΜΕΝΟΥ ΧΡΟΝΟΥ 

Το Νομικό Πρόσωπο «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ 
ΚΑΛΑΜΑΡΙΑΣ» μπορεί να προσλαμβάνει κάθε έτος έξι (6) γυ¬ 
μναστές με σχέση εργασίας ιδιωτικού δικαίου ορισμένου 
χρόνου για την κάλυψη εποχιακών και άλλων περιοδικών ή 
πρόσκαιρων αναγκών (άρθρο 18 παρ. 12 Ν 2503/97 όπως 
τροποποιήθηκε απότηνπαρ. 9του άρθρου 18του Ν 2539/97. 

Άρθρο 3ο 

ΠΡΟΪΣΤΑΜΕΝΟΣ ΤΟΥ ΝΟΜΙΚΟΥ ΠΡΟΣΩΠΟΥ 

Του προσωπικού και των υπηρεσιώντου νομικού προσώ¬ 
που πρόΐσταται ο Πρόεδρος του Διοικητικού Συμβουλίου. 

Άρθρο 4ο 

ΑΡΜΟΔΙΟΤΗΤΕΣ ΚΑΙ ΚΑΘΗΚΟΝΤΑ ΠΡΟΣΩΠΙΚΟΥ 

Αρμοδιότητες Καθηγητών Φυσικής Αγωγής 

- Καταρτίζει και εφαρμόζει προγράμματα μαζικού Αθλη¬ 
τισμού είτε αποκλειστικά από το ΝΠ είτε σε συνεργασία 
με άλλους φορείς 

- Διοργανώνει αθλητικές συναντήσεις και εκδηλώσεις 
ευκαιριακής ή σταθερής μορφής σε οποιοδήποτε είδος 
αγωνίσματος 

- Συγκροτεί αθλητικάτμήματα ανάλογα της ειδικότητάςτου 

- Καλλιεργεί το αθλητικό πνεύμα με ημερίδες, διαλέ¬ 
ξεις, σεμινάρια, έντυπα και οποιοδήποτε άλλο πρόσφορο 
τρόπο. 

-Εκτελεί κάθε άλλη εργασία ύστερα από υπόδειξη του 
Προέδρου. 

Αρμοδιότητες διοικητικού προσωπικού 

-Φροντίζει για την κατάρτιση ή την τροποποίηση του 
ΟΕΥ. Τηρεί μητρώο και ατομικούς υπηρεσιακούς φακέ¬ 
λους για του υπαλλήλους του Αθλητικού Οργανισμού με 
οποιαδήποτε σχέση εργασίας. Εφαρμόζει τις νόμιμες 
διαδικασίες για την πρόσληψη και την απόλυση τακτικών 
και εκτάκτων υπαλλήλων καθώς και για την απασχόληση 
προσωπικού με σύμβαση μίσθωσης έργου. 

- Καταρτίζει το σχέδιο του προϋπολογισμού εσόδων- 
εξόδων και εισηγείταιτην αναμόρφωσή του. Φροντίζει για 
την έγκριση του ετήσιου απολογισμού. 

- Βεβαιώνει τα έσοδα του ΝΠ 

- Εκκαθαρίζει τις δαπάνες και εκδίδει τα χρηματικά 
εντάλματα πληρωμής. 

- Εκτελεί τη διαδικασία διενέργειας προμηθειών 

-Διαχειρίζεται την πάγια προκαταβολή 

- Μεριμνά για την υποβολή των οικονομικών στοιχείων 
που προβλέπει η παρ. 5 άρθρο 7 του Ν 2839/2000 και η 
ΚΥΑ 2024530/489/1994 

- Υποβάλλει στην ΔΟΥ φορολογική δήλωση και τις συ¬ 
γκεντρωτικές καταστάσεις του άρθρου 20 του ΚΒΣ και 
φροντίζει για την έγκαιρη απόδοση των κρατήσεων κα¬ 
θώς και για την εκπλήρωση γενικά των υποχρεώσεων του 
ΝΔ προς το Δημόσιο και τους ασφαλιστικούς φορείς. 

- Έχει την ευθύνη της τήρησης και ορθής ενημέρωσης 
των διαχειριστικών & λογιστικών βιβλίων που προβλέπο- 
νται από τις διατάξεις των άρθρων 63 του ΒΔ 17/5- 
15/6/1959 και των άρθρων 4 παρ. 3 και 6 του ΒΔ 542/61. 
Τα βιβλία που προβλέπονται από το Β. Δ/γμα πριν από τη 
χρήση τους αριθμούνται μονογραφούνται και θεωρού¬ 
νται από τον Πρόεδρο του ΔΣ. 

Όλα τα διαχειριστικά βιβλία κλείνουν μετά τη λήξη του 
οικονομικού έτους κατά τον τρόπο που ορίζει η απόφαση 
Υπ. Οικ. 1018249/281/208 Α/1998. 

- Συντάσσει τις μισθοδοτικές καταστάσεις του τακτικού και 
έκτακτου προσωπικού και φροντίζει για την ασφάλισή του. 

- Εκτελεί κάθε εργασία που αφορά την εκμετάλλευση 
της κινητής ή ακίνητης περιουσίας του ΝΠ και την αγορά 
ή μίσθωση ακινήτων που ανήκουν σε τρίτους. 

- Παραλαμβάνει, πρωτοκολλεί, χαρακτηρίζει και αρχει¬ 
οθετεί την αλληλογραφία αφού την θέσει υπόψη του προ¬ 
έδρου του ΝΠ. 

-Μεριμνά για την κατάρτιση και την κοινοποίηση της 
ημερήσιας διάταξης των συνεδριάσεων του Διοικητικού 
Συμβουλίου. 

Παρίσταται στις συνεδριάσεις του Δ.Σ. καιτηρείτα πρα¬ 
κτικά των συνεδριάσεων και τα καταχωρεί στο ειδικό βι¬ 
βλίο. Εκδίδει αντίγραφα των αποφάσεων του ΔΣ και φρο¬ 
ντίζει για την δημοσίευσή τους, την κοινοποίηση τους στις 
αρμόδιες αρχές. 

- Εκτελεί κάθε άλλη διοικητική ή διαχειριστική εργασία 
ύστερα από υπόδειξη του Προέδρου 

ΑΡΘΡΟ 5ο 

ΚΑΤΑΝΟΜΗ ΠΡΟΣΩΠΙΚΟΥ 

Η κατανομή του προσωπικού και η ανάθεση των καθη¬ 
κόντων σ' αυτό γίνεται με απόφαση του Προέδρου, ανα- 
λόγως των παρουσιαζομένων κάθε φορά αναγκών. 

ΑΡΘΡΟ 6ο 

ΠΡΟΣΟΝΤΑ ΔΙΟΡΙΣΜΟΥ 

Τα απαιτούμενα τυπικά προσόντα για τον διορισμό των 
υπαλλήλων στις αντίστοιχες θέσεις ορίζονται από τις δια¬ 
τάξεις των Π. Δ/των α) 50/2001 «καθορισμός των προσό¬ 
ντων διορισμού σε θέσεις φορέων του Δημόσιου τομέα» 
και β) 37α/1987 και 22/1990 «Μερική επέκταση διατάξεων 
που ισχύουν για τους δημοσίους υπαλλήλους και τους 
υπαλλήλους των άλλων νομικών προσώπων δημοσίου δι¬ 
καίου και στους υπαλλήλους των ΟΤΑ». 

ΑΡΘΡΟ 7ο 

Γιατον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ιατροφαρμακευτική περί¬ 
θαλψη των υπαλλήλων εφαρμόζονται οι εκάστοτε ισχύ- 
ουσες νομοθετικές διατάξεις «περί καταστάσεως προσω¬ 
πικού των ΟΤΑ» σε συνδυασμό με τις διατάξεις του Υπαλ¬ 
ληλικού Κώδικα και την εργατική νομοθεσία. 

ΑΚΡΟΤΕΛΕΥΤΑΙΟ ΑΡΘΡΟ 

Από την ψήφιση του παρόντος ΟΕΥ προκαλείται δαπά¬ 
νη ύψους 39.048 ευρώ σε βάρος του προϋπολογισμού 
του νομικού προσώπου «ΑΘΛΗΤΙΚΟΣ ΟΡΓΑΝΙΣΜΟΣ ΔΗ¬ 
ΜΟΥ ΚΑΛΑΜΑΡΙΑΣ» για το τρέχον έτος, εφ’ όσον καλυ¬ 
φθεί το σύνολο των προβλεπόμενων οργανικών θέσεων, 
για δε τα επόμενα οικονομικά έτη το ύψος της δαπάνης 
δεν μπορεί να προσδιοριστεί. 

Για την κάλυψη της δαπάνης έχει εγγράφει η αναγκαία 
πίστωση στους οικείους κωδικούς αριθμούς του προϋπο¬ 
λογισμού του έτους 2002. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιουλίου 2002 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


Αριθ. 9.496 (3) 

Κατάρτιση του Οργανισμού Εσωτερικής Υπηρεσίας του 
Νομικού Προσώπου «Δημοτικός Παιδικός Σταθμός 
©έρμης» του Δήμου Θέρμης Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 2880/2001 (ΦΕΚ 
9/Α730.1.2001) πρόγραμμα «Πολιτεία» για την μεταρρύθ¬ 
μιση και εκσυγχρονισμό της Δημόσιας Διοίκησης και άλ¬ 
λες διατάξεις. 

2. Τις διατάξεις του άρθρου 12 του Ν. 1188/81 (ΦΕΚ 
107/Α/1981) για την κύρωση του Κώδικα περί καταστά¬ 
σεως προσωπικού των Οργανισμών Τοπικής Αυτ/σης. 

3. Τις διατάξεις του άρθρου 9 του Ν. 2503/1997 (ΦΕΚ 
107/Α71997) για την διοίκηση, οργάνωση, στελέχωσητης 
περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις. 

4. Τις διατάξεις του Ν. 1431/1984 (ΦΕΚ 46/Α71984) για 
ρύθμιση θεμάτων φορέων κοινωνικής πρόνοιας-παιδικής 
προστασίας και άλλες διατάξεις. 

5. Τις διατάξεις του άρθρου 26 παρ.3του Ν. 2819/2000 
(ΦΕΚ 84/Α72000) για την ίδρυση εταιρείας «Ολυμπιακό 
χωριό 2004 Α.Ε.» προστασία ολυμπιακών συμβόλων και 
σημάτων και άλλες διατάξεις. 

6. Τις διατάξεις του Ν. 2190/94 (ΦΕΚ28/Α'/1994) για την 
σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης, όπως ισχύει με τις 
τροποποιήσεις του. 

7. Τις διατάξεις των Π.Δ/των 50/2001 (ΦΕΚ 39/Α72001) 
για τον καθορισμό προσόντων διορισμού σε θέσεις φο¬ 
ρέων του δημόσιου τομέα, 37α/87 (ΦΕΚ 11/Α7 1987) για 
την μερική επέκταση διατάξεων που ισχύουν για τους δη¬ 
μοσίους υπαλλήλους των άλλων νομικών προσώπων δη¬ 
μοσίου δικαίου και στους υπαλλήλους των ΟΤΑ και προ¬ 
σαρμογή στις ρυθμίσειςτου Ν. 1586/1986 καιτου 22/1990 
(ΦΕΚ 7/Α71990) για την μερική επέκταση διατάξεων που 
ισχύουν για τους δημοσίους των Ο.Τ.Α., όπως ισχύουν κά¬ 
θε φορά. 

8. Τις διατάξεις των άρθρων 26, 198, 203 του 410/95 
Π.Δ/τος (Δ.Κ.Κ.), όπως ισχύουν. 

9. Τις 2813/3.6.1987 (ΦΕΚ 22/Α71987) και Γ2β/5466/ 
5.12.1988 (ΦΕΚ 900/Β/1998) αποφάσεις των Υπουργών 
Προεδρίαςτης Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία οργανι¬ 
κών μονάδων διαφορετικής ονομασίας ιδρυμάτων κοινω¬ 
νικής πρόνοιας, που εποπτεύονται από το Υπουργείο 
Υγείας - Πρόνοιας προς τις διευθύνσεις, τμήματα και αυ¬ 
τοτελή γραφεία και τον καθορισμό των κλάδων προϊστα¬ 
μένων των μονάδων αυτών. 

10. Το με αριθμό 124/5-3-1996 τ.Β’ ΦΕΚ στο οποίο δη¬ 
μοσιεύτηκε η σύσταση Νομικού Προσώπου στον Δήμο 
Θέρμης του Ν. Θεσ/νίκης με την επωνυμία «Δημοτικός 
Παιδικός Σταθμός Θέρμης». 

11. Την 26/2001 απόφαση του Διοικητικού Συμβουλίου 
του Νομικού Προσώπου «Δημοτικός Παιδικός Σταθμός 
Θέρμης», με την οποία καταρτίστηκε ο Οργανισμός Εσω¬ 
τερικής Υπηρεσίας. 

12. Την ΔΥΙα/οικ. 7723 ΦΕΚ 90/30.4.2001 τ.Ν.Π.Δ.Δ. 
διαπιστωτική πράξη του Υφυπουργού Εσωτερικών - Δη¬ 
μόσιας Διοίκησης και Αποκέντρωσης και του Υπουργού 
Υγείας & Πρόνοιας, για την αυτοδίκαια μετάταξη του Παι¬ 
δαγωγικού Προσωπικού. 

13. Την 24681/19.7.2001 απόφαση της Περιφέρειας Κε¬ 
ντρικής Μακεδονίας που δημοσιεύτηκε στο ΦΕΚ 193/ 
3.9.2001 τ.Ν.Π.Δ.Δ., που αναφέρεται στην 173/4.7.2001 
διαπιστωτική πράξη του Προέδρου του Διοικητικού Συμ¬ 
βουλίου για την μετάταξη στο ίδιο νομικό πρόσωπο του 
βοηθητικού προσωπικού του πρώην Κ.Π.Σ. Θέρμης. 

14. Την 399/2001 απόφαση του Δημοτικού Συμβουλίου 
Θέρμης, με την οποία εγκρίθηκε ο Ο.Ε.Υ. του νέου Νομι¬ 
κού Προσώπου. 

15. Την 5/19-12-2001 (θέμα 32ο) σύμφωνη γνώμη του 
Υπηρεσιακού Συμβουλίου υπαλλήλων Ο.Τ.Α. Νομού Θεσ¬ 
σαλονίκης (πλην δήμου Θεσσαλονίκης). 

16. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

Καταρτίζουμε τον Οργανισμό Εσωτερικής Υπηρεσίας 
του Νομικού Προσώπου «Δημοτικός Παιδικός Σταθμός 
Θέρμης» του δήμου Θέρμης Νομού Θεσσαλονίκης κατά 
τα οριζόμενα στην 26/2001 απόφαση του Διοικητικού 
Συμβουλίουτου Νομικού Προσώπου, στην399/2001 από¬ 
φαση του Δημοτικού Συμβουλίου Θέρμης και την 
5/19.12.2001 (θέμα 32ο) σύμφωνη γνώμη του Υπηρεσια¬ 
κού Συμβουλίου υπαλλήλων Ο.Τ.Α. Ν. Θεσσαλονίκης 
(πλην δήμου Θεσσαλονίκης), ο οποίος έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΝΟΜΙΚΟΥ ΠΡΟΣΩΠΟΥ 
ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΘΕΡΜΗΣ» 

Άρθρο 1 

Διάρθρωση των υπηρεσιών του Σταθμού 

Συνιστάται στον Παιδικό Σταθμό του Δήμου Θέρμης, ως 
Νομικό Πρόσωπο του άρθρου 203 του Π.Δ. 410/95, υπη¬ 
ρεσία σε επίπεδο τμήματος, αποτελούμενο από τα ακό¬ 
λουθα γραφεία: 

Α. Γ ραφείο Προέδρου και Διοικητικού Συμβουλίου. 

Β. Γ ραφείο Διοικητικών και Οικονομικών Διαχειριστικών 
Υπηρεσιών 

• Τομέας διοικητικών εργασιών 

• Τομέας λογιστικής - ταμειακής παρακολούθησης 

• Τομέας προμηθειών-αποθηκών 

Γ. Γ ραφείο Π ροσχολικής Αγωγής και Ιατρικών-Ψυχικών 
Υπηρεσιών 

• Τομέας παιδαγωγικών Υπηρεσιών 

• Τομέας Ιατρικών-Ψυχικών Υπηρεσιών 
Δ. Γραφείο Βοηθητικών Υπηρεσιών 

• Τομέας Μαγειρείου 

• Τομέας Καθαριότητας και Γενικών Καθηκόντων 

Άρθρο 2 

Οργανική σύνθεση προσωπικού 
Οι θέσεις προσωπικού ορίζονται ως εξής: 

Ά ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ 
θέσεις 2 

Βαθμός Δ'- Α' 

2. ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις 1 

Βαθμός Δ'- Α' 


3. ΚΛΑΔΟΣΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ ΠΑΙ¬ 
ΔΑΓΩΓΩΝ 

Θέσεις 3 
Βαθμός Δ'-Ά 

4. ΚΛΑΔΟΣ ΤΕ ΔΙΟΙΚΗΤΙΚΟΣ ΛΟΓΙΣΤΙΚΟΣ 
Θέσεις 1 

Βαθμός Δ'- Α' 

5. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις 1 

Βαθμός Δ'- Α' 

Οι παραπάνω θέσεις 4 και 5 αφορούν διαχειριστική -δι¬ 
οικητική εργασία και εφόσον καλυφθεί η μία αποκλείεται 
η άλλη. 

6. ΚΛΑΔΟΣ ΔΕ ΜΑΓΕΙΡΩΝ 
Θέσεις 1 

Βαθμός Δ'- Α' 

7. ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣ.(ΒΟΗΘΟΣ ΜΑΓΕΙ¬ 
ΡΟΥ) 

Θέσεις 1 (κατεχόμενη) 

Βαθμός Ε'- Β' 

8. ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 3 (η δύο κατεχόμενες) 

Βαθμός Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (προσωρινός) 

Θέσεις 1 

2. ΤΕ ΝΗΠΙΑΓΩΓΩΝ (προσωρινός) 

Θέσεις 1 

Οι θέσεις των κλάδων των κλάδων ΠΕ Νηπιαγωγών 
(προσωρινός) και ΤΕ Νηπιαγωγών (προσωρινός) μετα- 
τρέπονται μόλις κενωθούν με οποιονδήποτε τρόπο σε θέ¬ 
σεις κλάδου ΤΕ Βρεφονηπιοκόμων σύμφωνα με τις δια- 
τάξειςτου άρθρου 35 Ν. 2646/1998. 

Γ. ΘΕΣΕΙΣ ΠΡΟΣ. ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥΧΡΟ- 
ΝΟΥ 

Ο Δημοτικός Παιδικός Σταθμός Θέρμης μπορεί να προ¬ 
σλαμβάνει κάθε έτος πέντε (5) υπαλλήλους διαφόρων ει¬ 
δικοτήτων με σχέση εργασίας ιδ.δικαίου ορισμένου χρό¬ 
νου για την κάλυψη εποχιακών αναγκών (άρθρο 18 
παρ.12 του Ν. 2503/97). Οι ειδικότητες θα προσδιορίζο¬ 
νται κατά την έκδοση της σχετικής απόφασης. 

Δ. ©ΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΜΙΣΘΩΣΗΣ 
ΕΡΓΟΥ 

Ο Δημοτικός Παιδικός Σταθμός μπορεί να συνάπτει ανά¬ 
λογα με τις ανάγκες του και συμβάσεις μίσθωσης έργου 
σύμφωνα με τις διατάξεις του άρθρου 6του Ν. 2527/1997. 

Άρθρο 3 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμά, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Η κατανομή του προσωπικού στα Τμήματα γίνεται πά¬ 
ντοτε με απόφαση του Προέδρου του Δ.Σ. του Νομικού 
Προσώπου, ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκωντέκνων, έγκυες γυναίκες, τόπος διαμο¬ 
νής κ.λπ.). 

Άρθρο 4 

Καθήκοντα - αρμοδιότητες κάθε υπηρεσιακής μονάδας 

Προϊστάμενος - η Τμήματος 

Αποτελεί το ανώτερο διοικητικό όργανο της καθημερι¬ 
νής λειτουργίας του Σταθμού και τον ουσιαστικό συνδετι¬ 
κό κρίκο μεταξύ του Σταθμού και του Διοικητικού Συμ¬ 
βουλίου, που είναι το ανώτατο διοικητικό όργανο του 
Σταθμού ως Νομικό Πρόσωπο. 

Έχει την εποπτεία και την καθοδήγηση των υπηρεσιών 
του Παιδικού Σταθμού, καθώς και της γενικότερης λει¬ 
τουργίας του. 

Συμμετέχει στις συνεδριάσεις του Διοικητικού Συμβου¬ 
λίου και εισηγείται θέματα, χωρίς όμως δικαίωμα ψήφου, 
στις περιπτώσεις που δεν είναι μέλος του Διοικητικού 
Συμβουλίου. 

Α. Γραφείο Προέδρου και Διοικητικού Συμβουλίου 

Ο Πρόεδρος και το Διοικητικό Συμβούλιο του Νομικού 
Προσώπου κατευθύνει τη δράση για εκπλήρωση της απο¬ 
στολής του. 

Διοικεί και διαχειρίζεται την περιουσία και τους πόρους 
του Νομικού Προσώπου. 

Εγκρίνει και υποβάλλει τον ετήσιο προϋπολογισμό, 
απολογισμό και ισολογισμό. 

Εκπονεί επενδυτικά προγράμματα και προγράμματα 
ανάπτυξηςτωνδραστηριοτήτωντου Νομικού Προσώπου 
και αποφασίζει γενικά για κάθε θέμα που είναι αρμόδιο 
από το νόμο και κανονισμό. 

Ο Πρόεδρος: 

Εκτελείτις αποφάσεις του Διοικητικού Συμβουλίου. 

Συγκαλεί σε συνεδρίαση το Διοικητικό Συμβούλιο. 

Παρακολουθεί και κατευθύνει τη λειτουργία του Νομι¬ 
κού Προσώπου. 

Προΐσταται των Υπηρεσιών του Νομικού Προσώπου και 
εκδίδει τις πράξεις που αφορούν το προσωπικό και είναι 
πειθαρχικός προϊστάμενος αυτού. 

Εκπροσωπεί το Νομικό Πρόσωπο σε κάθε δικαστήριο 
και δημόσια αρχή. 

Υπογράφει τα έγγραφα και τις συμβάσεις του Νομικού 
Προσώπου. 

Αποφασίζει για τη λήψη εκτάκτων μέτρων και υποβάλ¬ 
λει τις σχετικές αποφάσεις για έγκριση στο Διοικητικό 
Συμβούλιο. 

Β. Γ ραφείο Διοικητικών και Οικονομικών - Διαχειριστι¬ 
κών Υπηρεσιών 

• Τομέας Διοικητικών Εργασιών 

Έχει ως αντικείμενο ευθύνης αποκλειστικής τα σχετικά 
με το προσωπικό θέματα του Σταθμού, ήτοι εκδίδει άδει¬ 
ες, κλιμάκια, χρονοεπιδόματα, μισθολόγιο και τη γραμμα¬ 
τειακή υποστήριξη του Σταθμού. 

• Τομέας Λογιστικής και Ταμειακής Παρακολούθησης 

Διεκπεραιώνει τις αναγκαίες εργασίες για την παρακο¬ 
λούθηση των οικονομικών του Σταθμού και συγκεκριμένα 
ασχολείται με τον προϋπολογισμό, απολογισμό, τα 
εντάλματα, την ενημέρωση των διαχειριστικών βιβλίων, 
πληρωμές, οικονομικές συμφωνίες εν γένει. 

• Τομέας Προμηθειών-Αποθηκών 

Έχει ως αντικείμενο ευθύνης όλο το πλέγμα των διαδι¬ 
κασιών που χρειάζονται για τον εφοδιασμό του Παιδικού 
Σταθμού με είδη τροφοδοσίας, ειδών καθαριότητας και 
γενικότερα εξοπλισμού, αλλά και διενέργειας διαγωνι¬ 
σμών, παραγγελιών και παρακολούθησης κίνησης της 
αποθήκης. 


Γ. Γ ραφείο Παιδαγωγικών και Ιατρικών - Ψυχικών Υπη¬ 
ρεσιών 

• Τομέας Παιδαγωγικών Υπηρεσιών 

Αντικείμενο απασχόλησης και ευθύνης του είναιη αγωγή, 
φροντίδα και ψυχαγωγία των προσχολικής ηλικίας παιδιών 
ήτοι από 21/2 ετών μέχρι 4 ετών, με βάση τις εξειδικευμένες 
επιστημονικές και παιδαγωγικές γνώσεις και σύμφωνα με 
τις ρυθμίσεις της κάθε φορά ισχύουσας νομοθεσίας. 

• Τομέας Ιατρικών και Ψυχικών Υπηρεσιών 

Έχει την ευθύνη της ιατρικής και ψυχικής παρακολού¬ 
θησης και υγείας των παιδιών και ασκεί γενική επίβλεψη 
για την υγειονομική κατάσταση του Παιδικού Σταθμού. 

Δ. Γραφείο Βοηθητικών Υπηρεσιών 

• Τομέας Μαγειρείου 

Παραλαμβάνει τα είδη διατροφής και φροντίζει για την 
έγκαιρη, καλή και υγιεινή παρασκευή του ροφήματος και 
του φαγητού και γενικά για την καλή και καθαρή διατρο¬ 
φή των παιδιών. 

• Τομέας Καθαριότητας και Γ ενικών Καθηκόντων 

Παραλαμβάνει τα είδη καθαριότητας και φροντίζει για την 

καθαριότητα όλωντωνχώρων και του ιματισμού του Σταθμού 

Άρθρο 5 

Προϊστάμενοι υπηρεσιών του Σταθμού 

Κατά το διάστημα κατά το οποίο υπηρετούν στο Σταθ¬ 
μό υπάλληλοι των κλάδων ΠΕ Νηπιαγωγών (προσωρι¬ 
νός), ΤΕ Νηπιαγωγών (προσωρινός) καιΤΕ Βρεφονηπιο- 
κομίας προϊστάμενος του Τ μήματος επιλέγεται από τους 
ανωτέρω κλάδους. 

Μετά την κατάργηση των προσωποπαγών θέσεων προϊ¬ 
στάμενος κρίνεται κατά αποκλειστικότητα υπάλληλος 
του κλάδου ΤΕ Βρεφονηπιοκομίας. 

Προϊστάμενος Τ μήματος ορίζεται πάντοτε με απόφαση 
Προέδρου του Διοικητικού Συμβουλίου ο κρινόμενος από 
το αρμόδιο Υπηρεσιακό Συμβούλιο υπάλληλος αναπλη- 
ρούμενος σε περίπτωση απουσίας του ή κωλύματος από 
τον κατά βαθμό αρχαιότερο υπάλληλο του Σταθμού. 

Οι αρμοδιότητες και τα καθήκοντα του κάθε υπαλλήλου 
καθώς και κάθε άλλη λεπτομέρεια λειτουργίας των επί μέ¬ 
ρους υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τονκανονισμόλειτουργίαςτου Ν. Π.Δ.Δ. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολογι¬ 
σμού του οικονομικού έτους 2002 ο οποίος ενισχύεται από 
τους ΚΑΠ, τροφεία κλπ ύψους 63.000.000 δρχ. περίπου εφ' 
όσον προσληφθούν όλοι και για τα επόμενα οικονομικά έτη 
το ύψος της δαπάνης δεν μπορεί να προσδιοριστεί. 

Για κάθε νέα θέση προσωπικού θα προβλέπεται αντί¬ 
στοιχη πίστωση στον οικείο ΚΆ. 

ΑΚΡΟΤΕΛΕΥΤΙΟ ΑΡΘΡΟ 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου «ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΘΕΡΜΗΣ» το 
ύψος της οποίας ανέρχεται στο ποσό των 184.886,00 ευ¬ 
ρώ για κάθε έτος, εφόσον καλυφθούν όλες οι θέσεις 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιουλίου 2002 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




